**คำกล่าวรายงาน**

**พิธีเปิดการอบรม โครงการ อบรมผู้ตรวจสอบกิจการขั้นพื้นฐาน  
จัดโดย สำนักงานส่งเสริมสหกรณ์กรุงเทพมหานคร พื้นที่ 1**

**ณ อาคารฝึกอบรม สำนักพัฒนาและถ่ายทอดเทคโนโลยีการสหกรณ์ เขตดุสิต กรุงเทพมหานคร**

**วันพฤหัสบดีที่ 25 กรกฏาคม พ.ศ. 2562 เวลา 9.00 น.**

**- - - - - - - - - - - - - - - - - - - - - - - - - - - - - - - - - - - - - -**

**เรียน ท่าน…………………………… ประธานในพิธีที่เคารพ**

**กระผม/ดิฉัน……………………………….  ในนามของ กลุ่มส่งเสริมและพัฒนาการบริหารจัดการสหกรณ์ สำนักงานส่งเสริมสหกรณ์กรุงเทพมหานครพื้นที่ 1 กรมส่งเสริมสหกรณ์ กระทรวงเกษตรและสหกรณ์ ตลอดจนผู้เข้ารับการอบรมทุกคนขอขอบคุณท่าน ...................................................... เป็นอย่างสูงที่ให้เกียรติมาเป็นประธานในพิธีเปิดการอบรม “โครงการอบรมผู้ตรวจสอบกิจการสหกรณ์ขั้นพื้นฐาน ” ในวันนี้**

**ตามพระราชบัญญัติสหกรณ์ พ.ศ. 2562 มารตรา 53 กำหนดให้สหกรณ์มีผู้ตรวจสอบกิจการซึ่งที่ประชุมใหญ่เลือกตั้งจากสมาชิกหรือ บุคคลภายนอก เพื่อดำเนินการตรวจสอบกิจการของสหกรณ์ แล้วทำรายงานเสนอต่อที่ประชุมใหญ่ ทั้งนี้การตรวจสอบกิจการของสหกรณ์เป็นการตรวจสอบการดำเนินงานทั้งปวงของสหกรณ์ ให้สหกรณ์มีทิศทางที่มีความเป็นสหกรณ์ที่ถูกต้อง ทั้งการให้บริการสมาชิกสหกรณ์ (เจ้าของสหกรณ์) และการทำธุรกิจกับบุคคลภายนอก โดยคำนึงถึงประโยชน์ที่สมาชิกโดยรวมจะได้รับ ตามปรัชญาของการสหกรณ์ “ช่วยตนเอง และช่วยเหลือซึ่งกันและกัน”**

**สำนักงานส่งเสริมสหกรณ์กรุงเทพมหานคร พื้นที่ 1 จึงได้จัด “โครงการอบรมผู้ตรวจสอบกิจการขั้นพื้นฐาน ขึ้นเพื่อให้ผู้เข้ารับการอบรม ได้รับทราบความรู้วิชาการสหกรณ์ อันประกอบด้วย ปรัชญาของการสหกรณ์ นิยามสหกรณ์ คุณค่านิยมสหกรณ์ หลักการสหกรณ์ คุณประโยชน์ของสหกรณ์ กฎหมายสหกรณ์ บทบาท หน้าที่ จริยธรรมของผู้ตรวจสอบกิจการ การให้บริการสมาชิกของสหกรณ์แต่ละประเภท การดำเนินธุรกิจกับบุคคลภายนอก ระบบบัญชี ระบบควบคุมภายใน ของสหกรณ์ การรายงานผลการตรวจสอบกิจการ รวมทั้งระเบียบและคำแนะนำที่เกี่ยวข้องกับการปฏิบัติด้านการเงินการบัญชีของสหกรณ์ ขึ้นเพื่อเพื่อให้ผู้ผ่านการอบรมนำความรู้เกี่ยวกับการตรวจสอบกิจการ ไปปรับใช้ในการปฏิบัติงานได้อย่างมีประสิทธิภาพ และประสิทธิผล จำนวนผู้เข้ารับการอบรมทั้งสองรุ่นรวม 160 คน โดยแบ่งเป็น  
 รุ่นที่ 1 จำนวน 80 คน ประกอบด้วยสหกรณ์ประเภท สหกรณ์การเกษตร สหกรณ์ประมง สหกรณ์บริการ และสหกรณ์ร้านค้า เข้ารับการอบรมระหว่างวันที่ 25-26 กรกฏาคม 2562 รวม 2วัน   
 รุ่นที่ 2 จำนวน 80 คน ประกอบกด้วย สหกรณ์ประเภท สหกรณ์ออมทรัพย์ และสหกรณ์เครดิตยูเนียน ร้านค้า เข้ารับการอบรมระหว่างวันที่ 1 – 2 กรกฏาคม 2562 รวม 2วัน**

**ในการอบรมครั้งนี้ ได้รับการสนับสนุนงบประมาณจากกระทรวงเกษตรและสหกรณ์ กรมส่งเสริมสหกรณ์ สำนักงานส่งเสริมสหกรณ์กรุงเทพมหานคร จำนวน .................. บาท ได้รับการสนับสนุนวิทยากรผู้ทรงคุณวุฒิจากกรมตรวจบัญชีสหกรณ์ และกรมส่งเสริมสหกรณ์ กระทรวงเกษตรและสหกรณ์**

**ข้าพเจ้า................................................ในนามของคณะทำงาน จัดการอบรมต้องขอขอบคุณทุกท่านทุกฝ่ายที่เกี่ยวข้องในโอกาสนี้ด้วย**

**บัดนี้ได้เวลาอันสมควรแล้ว ขอเรียนเชิญท่านประธานได้กล่าวให้โอวาท และเปิดการฝึกอบรมในลำดับต่อไป ขอเรียนเชิญครับ/ค่ะ**

**คำกล่าวของประธาน**

พิธีเปิดการอบรม โครงการ อบรมผู้ตรวจสอบกิจการขั้นพื้นฐาน  
จัดโดย สำนักงานส่งเสริมสหกรณ์กรุงเทพมหานคร พื้นที่ 1

ณ อาคารฝึกอบรม สำนักพัฒนาและถ่ายทอดเทคโนโลยีการสหกรณ์ เขตดุสิต กรุงเทพมหานคร

วันพฤหัสบดีที่ 25 กรกฏาคม พ.ศ. 2562 เวลา 9.00 น.

- - - - - - - - - - - - - - - - - - - - - - - - - - - - - - - - - - - - - -

เรียนxxxxxxxxxxxxxทุกท่าน และสวัสดีxxxxxxxxxxxxทุกคน

ผมมีความยินดีเป็นอย่างยิ่ง ที่ได้มาเป็นประธานในพิธีพิธีเปิดการอบรม “โครงการอบรมผู้ตรวจสอบกิจการขั้นพื้นฐาน” ในวันนี้

จากการรับฟังคำกล่าวรายงาน นับว่าเป็นสิ่งน่ายินดีเป็นอย่างยิ่ง สำหรับทุกคนที่มีโอกาสได้เข้ารับการอบรมในครั้งนี้ “โครงการอบรมผู้ตรวจสอบกิจการขั้นพื้นฐาน” เป็นโครงการที่ดีของกระทรวงเกษตรและสหกรณ์   
 หลังจากผ่านการฝึกอบรมในครั้งนี้หวังเป็นอย่างยิ่งว่า ผู้ผ่านการอบรมนำความรู้เกี่ยวกับการตรวจสอบกิจการ ไปปรับใช้ในการปฏิบัติงานได้อย่างมีประสิทธิภาพและประสิทธิผล  
เพื่อประชาชนคนไทย ใช้วิธีการสหกรณ์ที่ถูกต้อง ในการพัฒนาคุณภาพชีวิตและพัฒนาประเทศต่อไป

ขอขอบคุณ ทุกท่าน ทุกฝ่ายที่มีส่วนเกี่ยวข้อง ที่ทำให้การอบรมในครั้งนี้ประสบความสำเร็จได้ด้วยดี ขอบคุณผู้เข้ารับการอบรม ผู้จัดการอบรม ตลอดจนคณะวิทยากรทุกท่านที่เสียสละเวลา มาทำการอบรมผู้ตรวจสอบกิจการขั้นพื้นฐานให้กับผู้เข้าอบรมในครั้งนี้

โอกาสนี้ ผมขออาราธนาคุณพระศรีรัตนตรัย และสิ่งศักดิ์สิทธิ์ทั้งหลายที่ท่านเคารพนับถือ ขออันเชิญ พระบารมีแห่งองค์พระบาทสมเด็จพระปรเมนทรรามาธิบดีศรีสินทรมหาวชิราลงกรณฯ พระวชิรเกล้าเจ้าอยู่หัว และสมเด็จพระนางเจ้าพระบรมราชินี ตลอดจนดวงพระวิญญาณของกรมหมื่นพิทยาลงกรณ พระบิดาแห่งการสหกรณ์ไทย อันเป็นที่เคารพของพวกเราชาวสหกรณ์ทุกคน ได้โปรดดลบันดาลให้ผู้เข้ารับการอบรม คณะวิทยากร และผู้เกี่ยวข้องทุกท่าน จงประสพแต่ความสุข ความเจริญ มีกำลังกาย กำลังใจที่เข้มแข็ง มีความเจริญก้าวหน้าในชีวิต ตลอดไป

บัดนี้ ได้เวลาอันสมควรแล้ว ผมขอเปิดการฝึกอบรม“โครงการอบรมผู้ตรวจสอบกิจการขั้นพื้นฐาน” ณ บัดนี้